**LIETUVOS ŠAULIŲ SĄJUNGA**

Laisvės al. 34, LT-44240 Kaunas, A/s LT 867044060003404026, AB SEB Bankas, Įmonės kodas 191691799, PVM mokėtojo kodas LT916917917, El. paštas: info@sauliusajunga.lt

TVIRTINU

Lietuvos šaulių sąjungos vado pavaduotojas

2025 m. .............................. d.

**MAŽOS VERTĖS VIEŠOJO PIRKIMO**

**„PAREIGINIAI ANTSIUVAI IR ANTPEČIAI“**

**SKELBIAMOS APKLAUSOS SPECIALIOSIOS SĄLYGOS**

**versija Nr. 1**

TURINYS

[1. Bendra informacija 2](#_Toc191856774)

[2. Pirkimo objektas 2](#_Toc191856775)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 3](#_Toc191856776)

[4. Reikalavimai, susiję su nacionaliniu saugumu 3](#_Toc191856777)

[5. Specialieji reikalavimai pasiūlymų rengimui ir pateikimui 3](#_Toc191856778)

[6. Pasiūlymo galiojimo užtikrinimas 4](#_Toc191856779)

[7. Pasiūlymų vertinimas 4](#_Toc191856780)

[8. Sutarties sudarymas 6](#_Toc191856781)

[9. Kitos sąlygos 6](#_Toc191856782)

[10. Priedai 6](#_Toc191856783)

# 1. Bendra informacija

1.1. Perkančioji organizacija – Lietuvos šaulių sąjunga, juridinio asmens kodas 191691799, adresas Laisvės al. 34, LT-44240 Kaunas, darbo laikas pirmadieniais - ketvirtadieniais 8.00-17.00, penktadieniais 8.00-15.45, pietų pertrauka 12.00-12.45. Perkančioji organizacija yra PVM mokėtoja.

* 1. Pirkimą atlieka perkančioji organizacija.
  2. Pirkimas neatliekamas naudojantis centralizuotų pirkimų katalogu, nes numatomo įsigyti pirkimo objekto kataloge nėra.

1.4. Pirkimo Komisija nėra sudaroma.

1.5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“[[1]](#footnote-2) (toliau – Aprašas) 4 punktu: siūlomas pirkimo objektas turi atitkti Aprašo 4.1. arba 4.2 papunkčio reikalavimus, tiekėjo pasirinkimu. Pasirinkus Aprašo 4.1. papunkčio reikalavimus, taikomi Aprašo 1 priedo IX skyriaus „Tekstilės gaminiai reikalavimai. Jeigu Prekės bus supakuojamos į antrinę pakuotę, ji turi būti perdirbamoji pakuotė pagal Lietuvos Respublikos mokesčio už aplinkos teršimą įstatymo nuostatas. Atitiktį nurodytiems reikalvimams patvirtinančius dokumentus tiekėjas privalo pateikti sutarties vykdymo metu.

1.6. Šiame pirkime nėra taikomi socialiniai kriterijai.

1.7. Bendrosios pirkimo sąlygos yra neatskiriama šių pirkimo sąlygų dalis.

# Pirkimo objektas

* 1. Perkančioji organizacija numato įsigyti pareiginius antsiuvus ir antpečius.
  2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede „Techninė specifikacija“, 4 priede „Sutarties projektas“ ir šiose pirkimo sąlygose.

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

* 1. Tiekėjams pašalinimo pagrindai netaikomi.
  2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos ir aplinkos apsaugos vadybos sistemos standartų laikymosi.
  3. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.

# 4. Reikalavimai, susiję su nacionaliniu saugumu

4.1. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų. Tiekėjas kartu su pasiūlymu turi pateikti laisvos formos atitikties deklaraciją dėl atitikties VPĮ 45 straipsnio 21 dalies 1, 2, 3 ir 6 punktams. Tiekėjas, rengdamas deklaraciją, gali naudoti ir perkančiosios organizacijos pateiktą deklaracijos formą, nurodytą specialiųjų pirkimo sąlygų 3 priede „Atitikties nacionalinio saugumo reikalavimams deklaracija“.

4.2. Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus. Tokių dokumentų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

# 5. Specialieji reikalavimai pasiūlymų rengimui ir pateikimui

5.1. **CVP IS pasiūlymo lango eilutėje „Prisegti dokumentus“ pateikiamas** tiekėjo pasirašytas pasiūlymas, parengtas pagal specialiųjų pirkimo sąlygų 2 priede pateiktą pasiūlymo formą, 4.1 p. nurodyta deklaracija, pasiūlymo formoje nurodyti ir kiti, tiekėjo nuomone, būtini dokumentai (jų kopijos).

5.2. Pasiūlymas turi būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Pasiūlymas pasirašomas vienu išvariantų:

5.2.1. pateikiant kvalifikuotu elektroniniu parašu pasirašytus elektroninėmis priemonėmis suformuotus dokumentus;

5.2.2. pateikiant skaitmenines dokumentų kopijas (fiziniu parašu tvirtinami dokumentai turi būti pateikiami pasirašyti ir nuskenuoti).

5.3. Pasiūlymas turi būti parengtas lietuvių kalba. Dokumentai, pagrindžiantys pirkimo objekto atitktį techniniams reikalavimams (techninė dokumentacija) gali būti parengti anglų kalba, tačiau perkančioji organizacija gali pareikalauti tikslaus vertimo į lietuvių kalbą. Jei kurie nors kiti, ne atitiktį techniniams reikalavimams pagrindžiantys siūlomo pirkimo objekto dokumentai, parengti ne lietuvių kalba, turi būti pateiktas tikslus vertimas į lietuvių kalbą.

5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.

5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

5.7. Pasiūlymas turi būti teikiamas visai apimčiai.

5.8. Tiekėjas gali pateikti tik vieną pasiūlymą – atskirai arba kaip tiekėjų grupės dalyvis. Jei tiekėjas pateikia daugiau kaip vieną pasiūlymą arba tiekėjų grupės dalyvis dalyvauja teikiant kelis pasiūlymus, visi tokie pasiūlymai bus atmesti.

5.9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti

# 6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede „Pasiūlymo forma“ (toliau – 2 priedas).

7.2. Preliminarūs perkamų prekių kiekiai, naudojami pasiūlymų vertinimui, vadovaujantis Kainodaros taisyklių nustatymo metodikos 17.2 punkto nuostatomis, nurodyti specialiųjų pirkimo sąlygų 2 priedo 3.4 papunkčio lentelėje.

7.3. **Tiekėjo pasiūlymo kaina bus laikoma per didele**:

7.3.1. jei jo bendra pasiūlymo kaina viršys **10799,25 Eur su PVM**, o jeigu pasiūlymą pateikia ne PVM mokėtojas, tai jei jo bendra pasiūlymo viršys **10799,25 Eur be PVM**;

7.3.2. jei Tiekėjo siūlomų prekių 1 (vieno) vieneto įkainis Eur be PVM viršys 2 priedo 3.4 papunkčio lentelėje nurodyto maksimalų priimtiną kiekvienos perkamos prekės 1 (vieno) vieneto įkainį Eur be PVM.

7.4. Tiekėjas teikdamas pasiūlymą, turi būti atsižvelgti į visas sąlygas, nurodytas pirkimo dokumentų bendrųjų sąlygų 11.4. papunktyje ir galinčias turėti įtakos pasiūlymo kainai.

7.5. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

7.6. Perkančioji organizacija atmes tiekėjo pasiūlymą, jeigu:

7.6.1. Kartu su pasiūlymu nebus pateikti šie pirkimo sąlygose reikalaujami pateikti dokumentai: NETAIKOMA.

7.6.2. Perkančioji organizacija atmes tiekėjo pasiūlymą, jei pasiūlymas neatitks bendrosiose pirkimo sąlygose 11.1 papunktyje nurodytų reikalavimų.

7.6.3. Perkančioji organizacija atmes tiekėjo pasiūlymą jei pasiūlymas bus pateiktas ne visai apimčiai.

7.6.4. Perkančioji organizacija atmes tiekėjo pasiūlymą, specialiosiose pirkimo sąlygose 5.8. ir 5.9 nurodytais atvejais.

7.6.5. Perkančioji organizacija atmes tiekėjo pasiūlymą, jei pasiūlyme nebus nurodytas siūlomas pirkimo objektas, konkretus jo modelis ar gamintojas, jei tai nurodyti prašoma pasiūlymo formoje ar jos prieduose.

7.6.6. Perkančioji organizacija atmes tiekėjo pasiūlymą, jei pasiūlyme nebus nurodyta bendra pasiūlymo kaina.

7.6.7. Perkančioji organizacija atmes tiekėjo pasiūlymą, jei pasiūlyme nebus nurodyti siūlomo pirkimo objekto sudedamųjų dalių įkainiai, jei tai nurodyti prašoma pasiūlymo formoje ar jos prieduose.

7.6.8. Kitais pasiūlymų atmetimo pagrindais nurodytais bendrosiose pirkimo sąlygose.

# 8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję.

8.2. Sutarčiai, vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtintos kainodaros taisyklių nustatymo metodikos (toliau – Kainodaros taisyklių nustatymo metodika) 17.2 punkto nuostatomis, taikoma fiksuoto įkainio kainodara**.**Sutarties vykdymo metu įsigyjami kiekiai, taip pat sutarties kaina, kuri turės būti sumokėta tiekėjui, priklauso nuo faktinių užsakymų, tačiau negalės viršyti maksimalios pirkimui skirtos lėšų sumos. Perkančioji organizacija galės išpirkti mažesnį kiekį už mažesnę sumą nei pirkimui skirtas lėšų dydis. Minimalus išperkamas kiekis bei maksimali pirkimui skirta lėšų suma nurodyti sutarties projekte pirkimo sąlygų 4 priede .

8.3. Vadovaujantis Kainodaros taisyklių nustatymo metodikos 19 punkto nuostatomis, numatoma teisė įsigyti sutartyje nenumatytas, tačiau su sutarties dalyku susijusias prekes ir (ar) paslaugas (toliau – nenumatytos prekės ir (ar) paslaugos), kurių bendra vertė per visą sutarties galiojimo laikotarpį yra iki 10 procentų nuo pradinės sutarties kainos. Už nenumatytas prekes ir (ar) paslaugas perkančioji organizacija apmokės ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.

8.4. Kitos sutarties sąlygos nurodytos sutarties projekte, pateiktame pirkimo sąlygų 4 priede.

# 9. Kitos sąlygos

9.1. Pagalbinė medžiaga tiekėjams kaip sėkmingai sudalyvauti viešajame pirkime bei pateikti tinkamą ir priimtiną pasiūlymą <https://vpt.lrv.lt/lt/metodine-pagalba/tiekejams/>.

# 10. Priedai

Pirkimo sąlygų 1 priedas „Techninė specifikacija“ - *pridedama atskiru dokumentu*;

Pirkimo sąlygų 2 priedas „Pasiūlymo forma“ - *pridedama atskiru dokumentu*;

Pirkimo sąlygų 3 priedas „Atitikties nacionalinio saugumo reikalaivimams deklaracija“ - *pridedama atskiru dokumentu*;

Pirkimo sąlygų 4 priedas „Sutarties projektas“ - *pridedama atskiru dokumentu*;

Pirkimo sąlygų 5 priedas „Terminai“.

\_\_\_\_\_\_\_\_\_

Pirkimo sąlygų 5 priedas

„Terminai“

TERMINAI

|  |  |  |  |
| --- | --- | --- | --- |
| Eil.  Nr. | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | Bus nurodytas skelbime apie pirkimą. | Perkančioji organizacija turi teisę pratęsti pasiūlymų pateikimo terminą. |
| 2. | Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip: | Likus **2 darbo dienoms** iki pasiūlymų pateikimo termino pabaigos. |  |
| 3. | Perkančioji organizacija pirkimo dokumentų paaiškinimą, patikslinimą pateikia visiems dalyviams: | Likus ne mažiau kaip **1 darbo dienai** iki pasiūlymų pateikimo termino pabaigos. | Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. |
| 4. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 45 minučių po galutinių pasiūlymų pateikimo termino pabaigos |  |
| 5. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos. |  |
| 6. | Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos | Netaikoma, jei neprašoma pateikti pasiūlymo galiojimo užtikrinimą patvirtinančio dokumento |
| 7. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos | Netaikoma, jei neprašoma pateikti pasiūlymo galiojimo užtikrinimą patvirtinančio dokumento |
| 8. | Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per | 3 (tris) darbo dienas nuo sprendimo priėmimo dienos |  |
| 9. | Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 10. | Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 11. | Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 12. | Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą |  |

\_\_\_\_\_\_\_\_\_\_\_

1. [D1-401 Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produkt...](https://e-seimas.lrs.lt/portal/legalAct/lt/TAD/94d4bdd07b2511edbdcebd68a7a0df7e?jfwid=84nbear2w) [↑](#footnote-ref-2)